شكرا جدا لحضرتك..بس لو ف كتب ممكن اقراها عن الوعي والاوعي والادراك ممكن تقترحلي ايه ويكون بسيط كدا انا قريت قوه عقلك الباطن ل جوزيف ميرفي بس مش عاجبني ومش كملته
عفوًا .. غالب كتب الـ Self Help التي تضخّم من أمر (العقل الباطن) و(العملاق) النائم و(الطير) الشارد و(الفيل) القابع = لا تقوم على اساس علمي فلسفي متين في هذا الباب .. مجرد جمل ومداخل رنّانة يتم توظيف فيها بعض الشذرات العلمية المعجونة بقدر كبير من الأخطاء من أجل الترويج للمادة المطروحة وإضفاء قدر من العلميّة عليها .. هي المادة المطروحة ممكن تكون جيدة فعلًا، وفيها techniques كويسة فعلًا، بس بعيدًا عن الإقحام التهويلي لمبادئ علم النفس .. من الكتب الجيدة في الكلام عن هذه الخرافات = (أكثر من 50 خرافة في علم النفس)، دار كلمات، مع وجود ملاحظات أيضًا على الكتاب نفسه :) بالنسبة لمسائل الإدارك والوعي فهي تتازعها فروع كثيرة من العلوم الإنسانية، لكن أهمها وأشهرها فرعان: - نظرية المعرفة أو فلسفة العلم من الناحية الفلسفية - علم نفس التعلّم من ناحية علم النفس بالنسبة للفرع الأول ففيه كتاب كويس كان من ضمن سلسلة (عالم المعرفة) بس ناسي اسمه الحقيقة :) ، أظنه كان (ما هو العلم) أو (ماهية العلم) أو شئ من هذا القبيل، بس كتاب فلسفي، ممكن يكون صعب شوية بالنسبة للفرع التاني ففيه سلسلة سهلة وبسيطة وقوية كانت نزلت على coursera من سنة ونص تقريبًا بعنوان Learning How To Learn .. فيها مفاهيم علمية كويسة بصورة بسيطة، وكان بعض الشباب بيترجمها ويختصرها في مدونة له لا أذكر اسمها للأسف! .. برضه فيه كتاب عربي كويس نوعًا ما لرافع وعماد زغلول